Lapangan Terbang Antarabangsa Navi Mumbai

Lapangan Terbang Antarabangsa D.B. Patil (IATA: NMI, ICAO: VANM) atau juga dikenali sebagai Lapangan Terbang Antarabangsa Navi Mumbai , ialah sebuah lapangan terbang antarabangsa di Ulwe, Navi Mumbai, Maharashtra, India . Ia merupakan lapangan terbang kedua di Wilayah Metropolitan Mumbai, berfungsi bersama Lapangan Terbang Antarabangsa Chhatrapati Shivaji Maharaj yang sedia ada di bandar Mumbai. Pembangunan dan pembinaan lapangan terbang ini dieslia oleh Navi Mumbai International Airport Limited (NMIAL), yang ditubuhkan sebagai sebuah syarikat bertujuan khas oleh Adani Airports Holdings Limited dan Perbadanan Pembangunan Bandar dan Perindustrian Mumbai (CIDCO). Projek itu, dianggarkan menelan belanja ₹16,700 crore (AS$2.0 bilion), dilaksanakan di bawah kerangka perkongsian awam-swasta berasaskan model Reka, Bina, Biaya, Operasi dan Pindah (DBFOT). NMIAL juga akan mengendalikan dan menyelenggara lapangan terbang tersebut. Lapangan Terbang Antarabangsa Navi Mumbai telah dirasmikan pada 8 Oktober 2025 oleh Perdana Menteri Narendra Modi, walaupun penerbangan belum bermula. Selepas ujian, operasi disasarkan untuk dimulakan pada penghujung 2025. Kemudahan Lapangan terbang ini meliputi kawasan seluas 1,160 he (4.5 bt2) . landasan Landasan 08/26: 3,700 m × 45 m (12,139 ka × 148 ka) Ambang Landasan telah dialihkan sejauh 600 meter. Lapangan terbang ini dilengkapi dengan Sistem Pendaratan Instrumen Kategori II (ILS) dengan sudut gelinciran tiga darjah, membolehkan pesawat mendarat dalam keadaan jarak penglihatan serendah 300 meter. Terminal Lapangan terbang Ini kini mempunyai satu terminal, yang telah dirasmikan pada 8 Oktober 2025. Terminal ini mempunyai kapasiti untuk mengendalikan 20 juta penumpang setahun. Zaha Hadid Architects mereka bentuk bangunan terminal, yang akan berbentuk teratai sebagai tema seni bina yang estetik. Dalam jangka panjang, lapangan terbang ini akan mempunyai tiga bangunan terminal yang saling bersambung,dilengkapi dengan medan selera, ruang istirahat, laluan bergerak (trevelator) serta pelbagai kemudahan lain untuk penumpang. Pada fasa terakhir, jumlah kapasiti lapangan terbang akan menjadi 90 juta penumpang setahun. Destinasi Pengangkutan jalan raya Akses utama ke lapangan terbang adalah melalui jalan empat lorong Aamra marg Metro Lapangan terbang itu akan dihubungkan dengan Navi Mumbai Metro Line 1 dan Mumbai Metro Gold Line (Laluan 8) yang dalam pembinaan . Lapangan terbang ini juga dirancang untuk menjadi stesen terminal cadangan koridor kereta api berkelajuan tinggi Mumbai–Hyderabad . Lihat juga Lapangan Terbang Antarabangsa Chhatrapati Shivaji Maharaj Lapangan Terbang Juhu Pelabuhan Jawaharlal Nehru Pautan Trans Harbour Mumbai Lebuhraya Sion Panvel Senarai lapangan terbang di India